OpenLLM-France/wikimedia huggingface dataset:
# Los crímenes de Petiot

Los crímenes de Petiot és una pel·lícula espanyola del 1973 del gènere giallo dirigida per José Luis Madrid i progatonitzada per Paul Naschy, Patricia Loran i Fernando Marín.

## Sinopsi

Trenta anys després d'haver acabat la Segona Guerra Mundial es produeixen una sèrie d'assassinats i desaparicions a França que semblen tenir relació amb les atrocitats que hi van cometre els ocupadors nazis. Sembla que un científic nazi psicòpata que va actuar durant l'ocupació n'estaria al darrere,

## Repartiment

* Paul Naschy - Boris Villowa / Pare de Marcel
* Patricia Loran - Vera
* Fernando Marín - Heinrich Weiss
* Anastasio Campoy - Comisario Wilhelm Rotwang
* Lucía Prado - Madeleine
* Ramón Lillo - Konrad Freund
* Vicente Haro - Inspector Muller
* María Pinar
* Hugo Astar
* Enrique San Francisco - Policía
* Monika Rey
* Maite Crespo
* Víctor Iregua
* Jesús Nieto - Marcel 9 anys

## Referències

* ↑ Schneider p.78

## Bibliografia

* Steven Jay Schneider. Fear Without Frontiers: Horror Cinema Across the Globe. FAB, 2003.

## Enllaços externs

* Los crímenes de Petiot a YouTube
# Los cuatro robinsones

Los cuatro robinsones és una pel·lícula espanyola dirigida per Eduardo García Maroto el 1939. Està basada en l'obra dramàtica de 1917 escrita per Pedro Muñoz Seca en col·laboració amb Enrique García Álvarez.

## Repartiment

| Luis Bellido Falcón Francisco Blanco José Calle Leonor Fábregas Pepe Gallego | Manuel González Emilio Gutiérrez María Lacalle Fernando Rey Olvido Rodríguez | Alberto Romea Mary Santpere Blanca Suárez Cándida Suárez Antonio Vico |

## Argument

Quatre amics menteixen a les seves esposes dient-los que embarquen amb rumb a les illes Columbretes, quan en realitat van a un cortijo andalús de gresca.
La casualitat fa que el vaixell en què suposadament viatjaven tingui un accident i s'enfonsi. Llavors hauran de simular un fals naufragi amb l'ajuda del secretari d'un d'ells.
Però el secretari no donarà compte d'això, i quedaran com a autèntics nàufrags.

## Altres dades

Aquesta comèdia de Pedro Muñoz Seca ja havia estat portada amb anterioritat a la pantalla gran el 1926 per Reinhardt Blothner en versió muda.
L'actriu Mary Santpere va ser informada a la meitat del rodatge de la defunció del seu pare, Josep Santpere i Pey.
La pel·lícula es va estrenar el 4 de desembre de 1939 al Cine Cataluña de Barcelona.

## Referències

* ↑ Text complet de Los cuatro robinsones a Internet archive.
* ↑ Fitxa de la pel·lícula a IMDb.
* ↑ Esquela a Hemeroteca La Vanguardia 1939
* ↑ Ficha de la película en Biblioteca virtual Cervantes.

## Bibliografia

* Daniel Montorio y Eduardo G. Maroto. Los cuatro Robinsones (1939), del juguete astracanesco al cine musical de Celsa Alonso González. A: Revista de musicología, ISSN 0210-1459, Vol. 41, Nº 1, 2018, págs. 199-233

## Enllaços externs

* Comentari de la pel·lícula a www.circomelies.com.
* Adaptacions al cinema de les obres de Pedro Muñoz Seca.
* Presentació de Los cuatro robinsones a Historia de nuestro cine
# Luci Cecili Metel (tribú)

Luci Cecili Metel (en llatí Lucius Caecilius L. F. C. N. Metellus) va ser un magistrat romà, germà de Quintus Caecilius L. F. L. N. Metellus. Formava part de la gens Cecília, una antiga família romana d'origen plebeu.
Després de la batalla de Cannes (216 aC) juntament amb altres joves, va planejar abandonar Itàlia i buscar fortuna en algun altre lloc, però Publi Escipió el va dissuadir. A causa d'això els censors van apartar els joves de la seva tribu i els van rebaixar a eraris (214 aC), dos anys després dels fets, quan Cecili Metel era qüestor. Tot i la seva degradació, va ser escollit tribú de la plebs per l'any 213 aC i va tractar d'acusar els censors, però no va tenir el suport dels altres tribuns.

## Referències

* ↑ Smith, William (ed.). Dictionary of Greek and Roman Biography and Mythology. Vol. II. Londres: aylor and Walton, 1846, p. 1057.
# Lluís Crespí de Valldaura

Lluís Crespí de Valldaura (València, 1450 – 1491) fon un noble i militar valencià, pare del poeta Lluís Crespí de Valldaura i Bou.
Va ocupar el càrrec de síndic i portaveu del braç militar en nombroses ocasions, i va assistir pel braç militar a les Corts Valencianes convocades durant el regnat de Ferran el Catòlic. L'any 1457 fon Justícia Civil de València i en 1486 Jurat d'esta mateixa ciutat.
Casat amb Damiata Bou, tingueren, almenys, huit fills. Va morir quatre anys després d'haver enviudat.

## Referències

* ↑ «Biografia de l'autor en la Real Academia de la Historia» (en castellà). [Consulta: 17 gener 2022].
* 1 2 Codonyer Sòria, Pilar. Estudiants valencians al studio fiorentino (1473-1494). València: Universitat de València, 2003, p. 149. ISBN 84-370-5750-7.
# Lluís Cutchet i Font

Lluís Cutchet i Font (Llívia, 1815 - Barcelona, 27 de febrer de 1892) fou un periodista i polígraf català. Estudià medicina a les universitats de Saragossa i de Montpeller, però ben prompte es dedicà a la política i al periodisme. Milità en el liberalisme regionalista i fou partidari del proteccionisme econòmic. Fundà, amb Víctor Balaguer, El Conseller, i junts viatjaren per Itàlia (1859). Fou un dels impulsors de la Renaixença, en el seu triple aspecte: literari, històric i econòmic. Fou redactor d'El Barcelonés i El Telégrafo, i col·laborador de Revista de Cataluña, Calendari Català i La Renaixença.
Va escriure poesies en català publicades a les antologies Els trobadors nous (1858) i Els trobadors moderns (1859), i presidí els jocs florals del 1876. Com a historiador, investigà a l'Arxiu de la Corona d'Aragó, però les obres que publicà, d'esperit romàntic i polèmic, tenen més aviat una motivació política, basada en el pensament regionalista: El compromiso de Caspe (1851), Cataluña vindicada (1858), justificació de la revolta catalana contra Joan II, i Història del siti de Girona en 1809 (1868). Com a proteccionista, publicà Ensayo económico político a propósito de la reforma de los aranceles (1851), La soberanía nacional en España (1868), La guerra al sentido común (1869, ampliat el 1884) i La República Cubana (1870). També fou membre de l'Acadèmia de Bones Lletres (1873).

## Referències

* ↑ Álbum Salón, 01-01-1900, p. 113.
* ↑ «Lluís Cutchet i Font». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Lluís Cutchet i Font a Almirall: portal de cultura i pensament del segle XIX de l'Ateneu Barcelonès.
# Lluís Fernàndez i Alà

Lluís Fernàndez i Alà (el Poblenou, 12 d'octubre de 1967) és un empresari i polític català.
Vinculat amb projectes d'emprenedoria a Sant Cugat del Vallès, va ser director de Programació Econòmica de l'ajuntament de la localitat durant cinc anys, del 2011 al 2016, durant el mandat de l'alcaldessa Mercè Conesa. El setembre de 2020 es donava per feta la seva precandidatura per les XIV eleccions a la presidència del Futbol Club Barcelona, sota el lema ‘Passió, seny i planter’.

## Referències

* ↑ «Lluís Fernández Alà, el desconocido precandidato a la presidencia del FC Barcelona». Cope, 20-05-2020 [Consulta: 24 setembre 2020].
* ↑ Sans, Gabriel «Fernández Alà: “El proyecto es La Masia; lo de Riqui es un error”». El Mundo Deportivo, 24-09-2020 [Consulta: 24 setembre 2020].

## Enllaços externs

* Web de la candidatura del 2021 Arxivat 2020-10-10 a Wayback Machine.
# Loja (cràter marcià)

Loja és un cràter d'impacte del planeta Mart situat al Sud-Oest del cràter Umatac, a l'Est de Chincoteague i al Sud-Est de Kumara, a 41.2° nord i 136.1° est. L'impacte va causar un clavill de 10 quilòmetres de diàmetre. El nom va ser aprovat en 1979 per la Unió Astronòmica Internacional, en honor de la ciutat equatoriana de Loja.

## Referències

* ↑ «USGS Astro: Planetary Nomenclature: Feature Data Search Results». USGS Gazetteer of Planetary Nomenclature Feature Information. [Consulta: 23 juliol 2008].
# Loituma

Loituma és un quartet finlandès l'estil del qual barreja la tradició oral finlandesa amb els sons del kantele (el kantele és una mena de cítara tradicional de Finlàndia). L'any 1997, Loituma fou elegit com "El grup de l'any" en el Kaustinen Folkmusic Festival.

## Història

La primera incursió de Loituma fou la tardor de 1989. En aquells moments, el grup estava format per set persones i s'anomenava Jäykkä Leipä, nascut en el Departament de Música Folk de la Sibelius Academy. La formació inicial incloïa els cantants Sanna Kurki-Suonio i Tellu Paulasto, qui més tard deixarien per anar a Suècia per sumar-se al grup Hedningarna. Anita Lehtola és alhora membre de Loituma i de Hedningarna.
Al llarg del temps, la formació ha seguit la seva trajectòria musical de forma persistent, introduint diferents tendències en la seva música i s'han capbussat en corrents de diferents. Una de les pedres angulars de la música folk finlandesa és l'art de cantar: les històries i sentiments es propaguen molt bé a través d'aquest instrument. Les peces de Loituma transmeten l'herència finlandesa, ajudats en el fons per Martti Pokela i Toivo Alaspää. Una altra de les peces sustentants de la música de Loituma és el Kantele, que sona de maneres diferents en les seves composicions.
De vegades, els membres de Loituma també componen o arrangen les peces usant també la improvisació. Les seves lletres s'inspiren a través de sons tradicionals nòrdics com la Kalevala, de temes èpics nacionals i el Kanteletar.

## Membres de la formació

* Sari Kauranen—kanteles, veus
* Anita Lehtola-Tollin—vocals, kantele de cinc cordes
* Timo Väänänen—kanteles, veus,
* Hanni-Mari Autere—veus, violí, kantele de cinc cordes, flauta dolça alta, contrabaix, tambor Lapin,

## Discografia

* Loituma (publicat a Finlàndia el 1995)
* Things of Beauty (publicat als Estats Units el 1998)
* Kuutamolla (publicat a Finlàndia el 1998)
* In the Moonlight (publicat als Estats Units el 1999)

## Enllaços externs

* (anglès) Descripció de Loitumade la pàgina principal de NorthSide. Arxivat 2006-07-06 a Wayback Machine.
* Una versió en directede la cançó Ievan Polkka. Arxivat 2006-06-21 a Wayback Machine.
# Lucy (desambiguació)

«Lucy» té aquests significats:
* Lucy, esquelet d'un australopitec d'uns 3,2 milions d'anys, descobert per Donald Johanson el 1974 a Etiòpia
* Lucy (nau espacial), sonda espacial de tipus Discovery de la NASA en desenvolupament destinada a visitar cinc asteroides troians de Júpiter
* Lucy (pel·lícula de 2014), film francès de ciència-ficció i acció escrit i dirigit per Luc Besson i produïda per la seua esposa Virginie Besson-Silla
* Toponímia:
** Lucy (Mosel·la), municipi al departament del Mosel·la (regió de Gran Est, França)
** Lucy (Sena Marítim), municipi al departament del Sena Marítim (regió de Normandia, França)
** Lucy-le-Bocage, municipi al departament de l'Aisne (regió dels Alts de França)
** Lucy-le-Bois, municipi al departament de Yonne (regió de Borgonya - Franc Comtat, França)
** Lucy-sur-Cure, municipi al departament de Yonne (Borgonya - Franc Comtat)
** Lucy-sur-Yonne, municipi al departament de Yonne (Borgonya - Franc Comtat)
** Cantó de Montmort-Lucy, cantó al districte d'Épernay (departament del Marne, Gran Est, França)
** Montmort-Lucy, municipi al departament del Marne (Gran Est, França)
* Biografies:
** John Lucy, lingüista i psicòleg nord-americà que ha estat estudiant les relacions entre el llenguatge i la cognició
** Robert Lucy (1923 - 2009), gimnasta artístic suís que va competir durant la dècada de 1940
* Literatura:
** Lucy o Lucy Van Pelt, personatge de còmic dels Peanuts
* Música:
** Lucy in the Sky with Diamonds, cançó dels Beatles.
# Lucy (nau espacial)

Lucy és una sonda espacial de tipus Discovery de la NASA en desenvolupament destinada a visitar cinc troians de Júpiter, asteroides que comparteixen l'òrbita de Júpiter al voltant del sol, orbitant per davant o per darrere del planeta.
Lucy va ser triada el 4 de gener de 2017 juntament amb la missió Psyche, com a següents missions del Programa Discovery de la NASA.
La missió porta el nom de la esquelet hominí 'Lucy', perquè l'estudi dels troians podria revelar els "fòssils de formació del planeta": materials que es van agrupar a la història primerenca del sistema solar per formar planetes i altres cossos. El propi australopitec va ser nomenat per la cançó dels Beatles, "Lucy in the Sky with Diamonds".
La sonda va ser llançada en octubre de 2021.

## Referències

* 1 2 Chang, Kenneth «A Metal Ball the Size of Massachusetts That NASA Wants to Explore». New York Times, 06-01-2017 [Consulta: 7 gener 2017].
* ↑ Northon, Karen. «NASA Selects Two Missions to Explore the Early Solar System», 04-01-2017.
* ↑ Witze, Alexandra «Five Solar System sights NASA should visit». Nature News, 16-03-2015 [Consulta: 2 octubre 2015].
* ↑ Johanson, Donald C.; Wong, Kate. Lucy's Legacy: The Quest for Human Origins. Crown Publishing Group, 2010, p. 8–9. ISBN 978-0307396402.

## Enllaços externs

* NASA's New Discovery Missions: Psyche and Lucy a YouTube
Programes Discovery i New Frontiers :
cursiva indica les missions actives actualment. · $^†$ indica missions fallides abans de proveir dades · $^♢$ indica missions que encara no han sigut llançades. :
# Lonicera alpigena

La Lonicera alpigena, xuclamel alpí o dels Alps o alpigen o encara diter(s), és una espècie d'arbust pertanyent a la família Caprifoliaceae.

## Característiques

És un arbust que ateny una grandària de (0,8)1-2,5(3) m d'altura, erecte. Tiges no volubles, massissos, ramificats des de la base; branques d'escorça fibrosa, papiràcia, glabra, grisenc-blanquinosa i amb diminutes lenticel·les puntiformes negres. Flores geminades, en les axil·les foliars dels extrems de les branques, zigomorfes, cada parella sobre peduncles clavats de (24)27-33(35) mm, de glabrescents a puberulo-glandulosos, i de (17)20-45(50) mm en la fructificació, sovint soldades pels calzes; bràctees (6,5)7-7,7(8,1) mm, herbàcies. Corol·la (10)13-19(20) mm, bilabiada, marró-rosada o d'una rosa corni, externament glabra; tub (3,9)4,2-4,5(5,1) mm, recte, gibós en la base, pelós per l'interior; llavi inferior horitzontal, el superior amb lòbuls que aconsegueixen 1/4 de la seva longitud. Estams amb filaments de (5,9)6,8-8,5(8,7) mm, subiguals, pelosos excepte en l'àpex; anteres (3,3)3,5-3,7(4) mm, linear-oblongues, glabres. Baies contigües concrescents en tota la seva longitud -rares vegades només en la meitat inferior- formant un pseudosincarp de (7)9-10(12,5) mm de diàmetre, ovoidesubglobós, vermell-purpuri, cadascuna amb (3)4-7(9) llavors de (4,5)5,1-5,4(6,8) x (3,3)3,6-4,2(5,2) mm, ovoides, pla-convexes, diminutament alveolades, groguenques o castanyenques. Té un nombre de cromosomes de 2n = 18*, 32*, 36*.

## Distribució i hàbitat

Es troba en avetoses, fagedes i matolls subalpins d'ambients humits, en sòls calcaris i sovint pedregosos, estranya. vegada silicícola a una altitud de (1400)1500-1700(2000) metres, a les muntanyes del C i Sud d'Europa (Pirineus, Alps, Apenins i Balcans). Quadrant nord-oriental de la península ibèrica.

## Taxonomia

Lonicera alpigena va ser descrita per Carl von Linné i publicat en Species Plantarum 1: 174. 1753.

### Etimologia

Lonicer: nom genèric atorgat en honor d'Adam Lonitzer (1528-1586), un metge i botànic alemany, notable per la seva revisada versió de 1557 de l'herbari del famós Eucharius Rösslin (1470 – 1526)
alpigena: epítet geogràfic que al·ludeix a la seva localització als Alps.

### Sinonímia

* Caprifolium alpigenum Gaertn.
* Caprifolium alpinum Lam.
* Chamaecerasus alpigena Medik.
* Euchylia alpigena Dulac
* Isika alpigena Borkh.
* Isika lluïda Moench
* Xylosteon alpigenum Fuss
* Xylosteon alpinum Dum.Cours.

## Referències

* ↑ Lonicera alpigena en Flora Vascular
* ↑ «Lonicera alpigena». Tropicos.org. Missouri Botanical Garden. [Consulta: 12 maig 2013].
* ↑ En Nombres Botánicos
* ↑ Lonicera alpigena en PlantList
# Ludovic Batelli

Ludovic Batelli (nascut el 24 de maig de 1963 a Lens, Pas-de-Calais) és un entrenador de futbol francès i antic porter professional que dirigeix l'SC Toulon. Sota la seva direcció, la selecció francesa sub-19 va guanyar el seu 9è títol europeu sub-19, derrotant Itàlia per 4-0.

## Carrera com a entrenador

El març de 2018, Batelli va ser anunciat com a entrenador de la selecció sub-19 dels Emirats Àrabs Units.
El maig de 2021, Batelli es va convertir en entrenador en cap del SC Toulon per a la temporada 2021-22.

## Referències

* ↑ «Ludovic Batelli nommé entraîneur des sub-19 aux Emirats arabes unis» (en francès). L'Équipe, 20-03-2018 [Consulta: 6 abril 2020].
* ↑ «National 2. Ludovic Batelli, nouvel entraîneur du SC Toulon» (en francès). footamateur.fr, 08-05-2021.
* Perfil
# Ludovic Auger

Ludovic Auger (Joigny, Yonne, 17 de febrer de 1971) va ser un ciclista francès, professional des del 1994 fins al 2007. En el seu palmarès destaca la Le Samyn de 1998 i el Tour de Normandia de 2000.
El seu germà petit Guillaume també fou ciclista professional.

## Palmarès

* 1993
** 1r al Gran Premi dels Flandes francesos
* 1997
** Vencedor d'una etapa del Cursa de la Solidaritat Olímpica
* 1998
** 1r a Le Samyn
* 2000
** 1r al Tour de Normandia
* 2004
** 1r al Tour de la Manche i vencedor d'una etapa

### Resultats al Tour de França

* 1997. No surt (18a etapa)
* 1998. No surt (2a etapa)
* 1999. 111è de la classificació general
* 2001. 133è de la classificació general

### Resultats a la Volta a Espanya

* 2005. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Ludovic-Napoléon Lepic

El vescomte Ludovic-Napoléon Lepic (París, 17 de desembre del 1839 - París, 27 d'octubre del 1889), fou un pintor i gravador impressionista francès. Contemporani d'Edgar Degas i Claude Monet i un dels setze signataris de la carta fundacional de l'impressionisme, la seva obra és molt poc coneguda.
El seu pare era mariscal de palau i superintendent de Napoleó III. Va decidir estudiar pintura i va ser deixeble de Cabanel, Gustave de Wappers i Charles Verlat. Va estudiar a l'estudi Gleyre amb Frédéric Bazille i Monet, de qui va ser un bon amic. Va tenir una estreta relació amb Edgar Degas amb qui freqüentava l'òpera i les curses de cavalls. Al quadre "Corredors abans de la sortida", Lepic és representat com un joquei amateur. Va participar en la primera exposició impressionista en 1874 animat per Degas, i hi va presentar 4 aquarel·les. En 1876, a la segona exposició impressionista, va presentar 36 paisatges. Amb els seus ingressos personals, donava suport als seus pintors amics, entre els que no comptava Paul Cézanne a que intentava excloure de les exposicions. Finalment va ser ell l'expulsat del grup per haver exposat simultàniament a un altre saló i va desistir de tornar a formar part de les exposicions col·lectives.
Lepic va treballar a París i Berck, a prop de Calais, on arribà per casualitat en equivocar-se de parada de tren i on decidí instal·lar-se permanentment. Va aconseguir uns efectes sorprenent mitjançant noves tècniques gràfiques. Igual que Degas, s'interessà per la figura de la ballarina i compta amb Roseta Mauri com a model. En 1872, va crear el museu d'Aix les Bains i va ser el seu primer conservador. En 1879, Lepic exposà individualment a la galeria "la vie moderne", i en 1883 al museu d'Arts Décoratifs. Més tard, viatjà a Egipte i Pompeia per participar en unes excavacions. Va ser membre de la legió d'honor.

## Obres més destacades

* La plage de Berck au pliant (1839-1889)
* La plage de Berck (Pas-de-Calais) (1839-1889)
* Bateaux de pêche rentrant à Berck (1839-1889)

## Enllaços externs

* Biografia de Lepic Arxivat 2004-12-05 a Wayback Machine.
# Macotera

Macotera és un municipi de la província i diòcesi de Salamanca, Castella i Lleó (Espanya).

## Enllaços externs

* Pàgina del municipi Arxivat 2009-06-20 a Wayback Machine.
# Magné

«Magné» té aquests significats:
* Magné (Deux-Sèvres), municipi francès al departament de Deux-Sèvres
* Magné (Viena), municipi francès al departament de la Viena
* Breuil-Magné, municipi francès al departament de Charente Marítim
# Magnòpolis

Magnòpolis (en llatí Magnopolis, en grec antic Μαγνόπολις) era una ciutat del Pont a la confluència entre els rius Licos i Iris.
La va fundar Mitridates VI Eupator que la va batejar Eupatòria (Εὐπατορία), però després Gneu Pompeu Magne la va ampliar i la va rebatejar Magnòpolis, segons diu Estrabó. Va entrar en decadència al començament de l'Imperi, ja que no la menciona després cap més autor, i va desaparèixer al segle i o al II. En parla també Apià, que l'anomena de les dues maneres.
Queden algunes restes a l'oest de Sonnisa, a un llogaret anomenat Boghaz Hissan Kaleh.

## Referències

* ↑ Smith, William (ed.). «Magnopolis». Dictionary of Greek and Roman Geography (1854). [Consulta: 30 maig 2021].
# Moncloa Football Club

El Moncloa Football Club fou un club de futbol de Madrid de començaments de segle xx.
Va ser fundat l'abril de 1902.
Desaparegué l'any 1907 en ser absorbit pel Madrid Foot-Ball Club.

## Referències

* ↑ «Velocipedismo - Football (Alusión a los colores del club)». Diario El Liberal. [Consulta: 26 agost 2014].
* ↑ «Referencia al nacimiento del Moncloa F. C.». Diario El Cardo. [Consulta: 14 març 2016].
* ↑ «Velocipedismo - Football (alusión a la existencia del club en 1902)». Diario El Liberal. [Consulta: 26 agost 2014].
* ↑ Historia del fútbol en Madrid [Consulta: 26 agost 2014].
# Jahan (cràter)

Jahan és un cràter de l'asteroide del tipus Amor (433) Eros, situat amb el sistema de coordenades planetocèntriques a 74.2 ° de latitud nord i 293.5 ° de longitud est. Fa un diàmetre de 2.1 km. El nom va ser fet oficial per la UAI l'any 2003 i fa referència a Xa Jahan (1592-1666), emperador mogol qui va construir el Taj Mahal per a seva esposa Mumtaz Mahal.

## Referències

* ↑ "Jahan (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Jan de Quay

Jan Eduard de Quay (26 d'agost de 1901 - 4 de juliol de 1985) va ser un polític neerlandès de l'extint Partit Popular Catòlic (KVP), ara unit a la Crida Demòcrata Cristiana (CDA). Ell va ser Primer Ministre dels Països Baixos entre els anys 1959 i 1963.
Abans ell va ser Ministre de la Defensa entre el 4 d'abril i el 24 de juny de 1945. Després de l'elecció general de 1959 De Quay es va tornar Primer Ministre del país.
Després del seu període com a Primer Ministre, De Quay va ser senador de 25 de juny de 1963 fins al 22 de novembre de 1966, quan es va tornar Ministre del Transport, Obres Públiques i Aigües, i Vice Primer Ministre, fins al 5 d'abril de 1967. Ell novament es va tornar senador, de 1967 fins al 16 de setembre de 1969.

## Referències

* ↑ Historici.nl. «Jan Eduard de Quay (1901-1985)» (en (neerlandès)).